Posted by: Vegan | 2010/07/13
My seuntjie het op 6 maande ekseem in sy gesig gekry. Die pediater het vir hom kortisoon room voorgeskryf wat dit dadelik opgeklaar het.
Nou, na 7 jaar, is dit skielik terug. My vorige huisdokter het dit vermoedelik misgediagnoseer as ''n swaminfeksie 2 jaar gelede, want die anti-swam room wat sy voorgeskryf het werk glad nie. Dis nie op dieselde plek as toe hy ''n baba was nie. Dit is ook grooter kolle, meer verspreid & opgeswel. Dit is hoofsaaklik op sy wange, ken, elemboë & selfs tussen sy hare.
Daar is ekseem in my man se familie & baie oorerflike allergië in my familie, insluitend swamme & muf.
Is daar iets wat aan die ekseem kolle gewend kan word wat sonder ''n voorskrif beskikbaar om die simptome te verlig is of is dit beter om hom dokter toe te neem vir ''n definitiewe diagnose voordat mens self-medikasie probeer?
Ek sal verkies dat jou dokter kyk (of dalk 'n dermatoloog) Verkeerde tipe kortisoon salf veral vir kinders kan sleg wees vir hulle want dit word deur die vel opgeneem en onderdruk die byniere. Mens moet ook baie versigtig wees vir kortisoon op die gesig vel.
Ek sukkel ook erg met ekseem in my gesig.
Ek het vasgestelde produkte wat ek gebruik wat werk. Ek gebruik Annique se baba vogroom sepie (beskikbaar by Baby city en agente) en gebruik E45 room. Dit hou die ekseem onder beheer. Wanneer dit opvlam, was ek my gesig met louwarm rooibostee water. Ek sweer ook by Episone se Coaltar room. Dis so R25 vir ''n 1kg houer by Dischem en dit werk wondere. Dit neem die jeuk weg en klaar dit op binne ''n dag of twee.
Ek drink ook antihistamiene bv celestamine om die allergieë onder beheer te hou.
Ek hoop die raad help